|  |  |
| --- | --- |
| **Települési támogatás** | |
| **Ügyleírás** | A települési támogatás   * gyógyszerkiadások viseléséhez, valamint * szociálisan rászorult, legalább napi egyszeri meleg étkeztetésben részesülő személy részére nyújtott támogatás.   Támogatásra jogosult az a személy, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 130%-át (37.050,-Ft).  A kérelmező gyógyszerkiadások viseléséhez abban az esetben kérhet támogatást, ha a havi gyógyszerköltsége meghaladja az öregségi nyugdíj mindenkori legkisebb összegének 30%-át (8.550,-Ft).  A települési támogatást eseti jelleggel, vagy meghatározott időszakra havi rendszerességgel, elsősorban természetbeni szociális ellátás formájában kell nyújtani.  A települési támogatás havi összege nem haladhatja meg a 3.000,-Ft-ot.  A jegyző jogosultság megállapítását követő hónaptól kezdődően a havi rendszerességgel adott települési támogatást minden hónap 5. napjáig kiutalja a kérelmező által megadott címre.  A települési támogatás megállapításáról a polgármester dönt. |
| **Illetékesség** | - lakóhely, tartózkodási hely  - ha a kérelmezőnek több lakcíme van az illetékességet az a lakó-, vagy tartózkodási hely alapozza meg ahol életvitelszerűen lakik |
| **Ügyintézéshez szükséges okiratok** | * vagyonnyilatkozat * jövedelemnyilatkozatot a jövedelmek valódiságának igazolására szolgáló iratokkal együtt   *jövedelem igazolására:*   * *kérelem benyújtását megelőző hónap nettó jövedelme,* * *nem rendszeres jövedelem esetén, az elmúlt 12 hónap átlaga alapján számított havi jövedelem* * a gyógyszerkiadások viseléséhez nyújtott támogatás esetében a háziorvos, szakorvos által a gyógyszer-szükségletről kiállított igazolás alapján a gyógyszertári igazolás. |
| **Az ügyet intéző osztály:** | Kiskőrösi Polgármesteri Hivatal  Közigazgatási Osztály Szociális és Igazgatási Csoport földszint 3-as számú iroda |
| **Ügyintézés helye, elérhetősége és rendje:** | **Székhely:** 6200 Kiskőrös, Petőfi Sándor tér 1. – földszint 3-as számú iroda  **Telefon:** 78/513-120  **Telefax:** 78/513-129  **E-mail:** [szocialisigazgatas@kiskoros.hu](mailto:kozigazgatas.osztvez@kiskoros.hu)  **Ügyfélfogadási rend:** Hétfő:   800 - 1200 1230 - 1630 Kedd:         - - Szerda:      800 - 1200 1230 - 1800 Csütörtök: - 1230 - 1630 - Péntek:     800 - 1200 - |
| **Ügyintéző elérhetősége** | **Losoncziné Romfa Erika**  Telefon: 78/513-120/225 mellék  **E-mail:** szocialisigazgatas@kiskoros.hu |
| **Ügyintézés határideje és díja** | - automatikus döntéshozatal esetén huszonnégy óra  - sommás eljárásban nyolc nap  - teljes eljárásban hatvan nap  - a szociális igazgatási eljárás költség-, és illetékmentes |
| **Elektronikus ügyindítási lehetőség** | Ügyfélkapu igénybevételével lehetséges. Az ügyfélkapu-regisztrációval kapcsolatos tudnivalók a [www.kiskoros.hu](http://www.kiskoros.hu) oldalon található. |
| **Kapcsolódó dokumentumok, nyomtatványok, útmutatók** | <https://ugyintezes.magyarorszag.hu/> |
| **Az alkalmazott jogszabályok:** | - az általános közigazgatási rendtartásról szóló 2016. évi CL. törvény  - a szociális igazgatásról és a szociális ellátásokról szóló 1993. évi III. törvény  - a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet  - a szociális és gyermekvédelmi ellátások országos nyilvántartásáról szóló 392/2013. (XI. 12.) Korm. rendelet  - Kiskőrös Város Önkormányzata Képviselő-testületének a szociális ellátásokról szóló 7/2015 (II. 26.) önkormányzati rendelete |
| **Egyéb fontos tudnivalók** |  |